הוועדה המשותפת לוועדת הכלכלה ולוועדת החינוך לדיון בהצעת חוק רשות השידור, כנסת 18, פרוטוקול מספר 12, 2012-01-09 13:30

כרמל שאמה-הכהן: צהריים טובים.

כרמל שאמה-הכהן: אנחנו פותחים את ישיבת ועדת הכלכלה.

כרמל שאמה-הכהן: על סדר היום דיון מהיר שאושר בנשיאות הכנסת לבקשת חברי הכנסת מירי רגב וגאלב מג'אדלה בעניין הקריסה הטכנולוגית של רשות השידור.

כרמל שאמה-הכהן: בבקשה, חברת הכנסת רגב.

לאה ורון: העוזר הפרלמנטרי של חבר הכנסת מג'אדלה מסר שהוא לא יוכל להגיע.

לאה ורון: הוא מתנצל.

מירי רגב: תודה לך, כבוד היושב ראש על כינוס הישיבה לא במועדים שהוועדה בדרך כלל מתכנסת, תוך החשיבות לקיים את הדיון הזה עוד השבוע.

מירי רגב: צר לי שלא נמצאים פה עוד חברים שהשידור הציבורי צריך להיות חשוב להם לא פחות מאשר השידור המסחרי ושידורים אחרים.

מירי רגב: השידור הציבורי הוא נושא לא פחות חשוב, וחבל שלא מתייחסים לזה בכבוד ובתשומת הלב הראויים.

מירי רגב: השידור הציבורי פשוט קורס.

מירי רגב: זה לא סוד.

מירי רגב: השידור הציבורי קורס.

מירי רגב: אתה מסייר הרבה בארץ, אתה לא מאלה שיושבים באזור ירושלים ותל-אביב.

מירי רגב: אני מתארת לעצמי שאתה שם את "קול ישראל" ואת גלי צה"ל – אתה שומע את ההבדל כשאתה מגיע לדרום ולצפון, איך שומעים את "קול ישראל", זה פשוט מדהים לשמוע את ההבדלים.

מירי רגב: בדרום האיכות הרבה פחות טובה, אין מה להשוות בצפון את האיכות של השידור.

מירי רגב: השאלה שנשאלת היא למה.

מירי רגב: איך זה יכול להיות ש"גלי צה"ל" שהיא תחנה צבאית שאנחנו כאן נלחמים על תקציב צבאי, משדרת באיכות כזאת טובה, והשידור הציבורי שהוא שידור חשוב וראוי שברור לכולם שצריך להשאיר אותו – משדר בכזאת איכות?

מירי רגב: התשובה היא מאוד פשוטה: הם משדרים באנלוגי, אין להם שום יכולת דיגיטלית, כי מעבר לרפורמה שנכון שאני יודעת שעוסקים בה, ואנחנו לא נתעסק ברפורמה פה, וגם אמרתי לך מראש שאני לא רוצה להתעסק ברפורמה.

מירי רגב: העניין הוא פשוט מאוד: צריך להעביר כסף כמה שיותר מהר כדי שבעצם השידור הציבורי ישדר כל יום, ולא בנס.

מירי רגב: היום הם עושים את זה בדרך נס – בדרך נס הם משדרים.

מירי רגב: כי מחר בבוקר המערכות קורסות – אתה יודע מה, אין כבר חלקי חילוף.

מירי רגב: זה יותר גרוע מרכב.

מירי רגב: אין חלקי חילוף לא בארץ ולא בעולם לציוד אנלוגי שרשות השידור, הרדיו והטלוויזיה, משתמשים בהם.

מירי רגב: לכן כבוד היושב ראש, אם אנחנו לא נתייחס ברצינות לשידור הציבורי ונבין את המשמעות של שידור ציבורי ונגיע לפשרה עם האוצר בשביל להעביר חלק מהכסף – אני לא אומרת לך עכשיו שתתחיל עם הרפורמה, לא מתעסקת עם הרפורמה, לא עוסקת ברפורמה.

מירי רגב: אני אומרת – בואו נעביר, זה לא הרבה כסף.

מירי רגב: מדברים על 140 מיליון שקלים – 70 לרדיו, 70 לטלוויזיה – כדי להחיות את המערכת הזאת, כדי שהשידורים בדרום ובצפון ייקלטו בצורה איכותית, שנתחיל עם זה עד שהרפורמה אינשאללה תתחיל.

מירי רגב: הרי לא יכול להיות מצב שבסוף אנחנו גורמים לכך שהרשות הזאת תקרוס, ובסוף שני ערוצים – ערוץ 2 וערוץ 10, ואתה יודע בדיוק מה קורה בערוצים האלה – ואני אומרת לעצמי, מה עם השידור הציבורי?

מירי רגב: האם אנחנו הכנסת יכולים לאפשר שדבר כזה יקרה?

מירי רגב: אני מקווה שיש פה נציג מהאוצר, אני לא יודעת אם הוא נמצא פה, אני לא רואה פה נציגי ממשלה – שיבוא ויגיד לנו מה הוא מתכוון לעשות עם המשדרים?

מירי רגב: האם מתכוונים לתת שדרוג למשדרים האלה?

מירי רגב: האם מתכוונים להתחיל עם משהו או שאנחנו נמשיך לא לשמוע את "קול ישראל" בדרום ובצפון, נשמע רק את המתחרים, וניתן יד למציאות המעוותת הזאת וגם מעוותת וגם לא צודקת ולא הגונה, שהאוצר במשך שנים פועל בכל מה שקשור לשידור הציבורי.

כרמל שאמה-הכהן: כמה פעמים אמרת "שידור ציבורי" כמושג?

מירי רגב: אני לא ספרתי, אבל בוודאי מי שמתמלל יכול להגיד לי.

מירי רגב: כמה שאני אגיד יותר זה יותר טוב.

כרמל שאמה-הכהן: כן, אבל הוא צריך להיות באמת שידור ציבורי.

כרמל שאמה-הכהן: הוא שידור ציבורי לכל דבר.

כרמל שאמה-הכהן: היו"ר כרמל שאמה הכהן זה כבר דיון אחר.

כרמל שאמה-הכהן: יש תחושה שלאחרונה הוא שידור ציבורי פרטי.

כרמל שאמה-הכהן: אם אנחנו רוצים לדון אם "קול ישראל" וערוץ 1 הם שידור ציבורי – נדבר על זה, בוא נעשה על זה דיון.

כרמל שאמה-הכהן: אבל כרגע כולנו יודעים ומבינים: זה הסטטוס, זה שידור ציבורי – בוא ניתן לו קודם לחיות, בוא לא נהרוג את הנושא הזה.

כרמל שאמה-הכהן: מה העלות?

כרמל שאמה-הכהן: העלות של המשדרים – אני מדברת רק על המשדרים.

כרמל שאמה-הכהן: אמרתי לך מראש – אני לא נכנסת לרפורמה, לא מעניינת אותי כרגע הרפורמה - -

כרמל שאמה-הכהן: ברור.

כרמל שאמה-הכהן: עלות המשדרים כרגע כדי שהם יוכלו להישמע כמו שצריך בצפון ובדרום – 70 מיליון שקלים לרדיו, ו-70 מיליון שקלים לטלוויזיה.

כרמל שאמה-הכהן: זאת העלות.

כרמל שאמה-הכהן: אני צודקת או לא, מנהל הרדיו?

כרמל שאמה-הכהן: כדאי שתשמע גם מנציגי הרדיו איך הדברים עובדים, נשמע גם מנציגי האוצר, אני לא יודעת מי נמצא פה, ונראה איך אנחנו יכולים לקדם את העניין הזה.

כרמל שאמה-הכהן: 140 מיליון זה לא סכום פעוט.

כרמל שאמה-הכהן: כל הרפורמה תקועה כבר שנה על סכומים בסדר גודל הזה.

כרמל שאמה-הכהן: אבל בסדר, זה לא אומר - -

מירי רגב: כבוד היושב ראש, אפשר גם לקבל החלטה שאנחנו מתחילים עם חצי, וישמעו רק בדרום ולא בצפון.

כרמל שאמה-הכהן: לא מקובל.

כרמל שאמה-הכהן: גם זה יכול להיות.

כרמל שאמה-הכהן: ברור.

כרמל שאמה-הכהן: הורסים את הפריפריה במפעלים, הורסים את הפריפריה במקומות תעסוקה, מעלים את מחירי המים, את הדלק, ואין מקומות תעסוקה, אז גם עכשיו שלא ישמעו מה קורה בארץ?

כרמל שאמה-הכהן: בסדר, נהרוס את הפריפריה.

כרמל שאמה-הכהן: נחיה כולנו במרכז אקירוב, ובזה נגמור את העניין.

כרמל שאמה-הכהן: נציג האוצר הגיע?

לאה ורון: אפרים מלכין נמצא כאן?

כרמל שאמה-הכהן: הטענה שלך היא לגבי משדרי הרדיו, נכון?

מירי רגב: משדרי הרדיו בלבד, אבל גם שידור הטלוויזיה הוא לא שידור איכותי.

מירי רגב: אבל בואו נתחיל כרגע עם רדיו.

אתי בנדלר: זה לא קשור לקריסה טכנולוגית.

מירי רגב: דרך אגב, משדרי הרדיו בלבד זה 70 מיליון שקלים.

משה זמיר: זה לא רק המשדרים.

משה זמיר: האולפנים – על הפנים, אין חלקי חילוף.

מירי רגב: אמרתי שאין חלקי חילוף.

מירי רגב: מה שנופל – חבל על הזמן.

משה זמיר: אתה מבקש להחליף נורה – אין כסף.

משה זמיר: פשוט לא ייאמן.

משה בר: שמי משה בר, ואני מייצג גם את הנכים וגם את האזרחים.

משה בר: היות שעשיתי עצומה גדולה נגד הערוץ – מה שקורה פה, אתם מנסים לטשטש את כל מה שאנחנו עובדים, וגם הממשלה לא מוכנה לתת לכם כלום עד שלא תעשו את הסדר קודם כול אצלכם בבית.

משה בר: היום תרצו 70 מיליון לזה, ועכשיו אתה אומר שגם אין מנורות והמכשירים לא עובדים.

משה בר: עכשיו יהיו עוד 200 מיליון, ושום דבר לא ייעשה בערוץ – שום תיקון ושום דבר.

משה בר: אתם שאלתם את הציבור אם הוא בכלל מעוניין בערוץ הזה?

משה בר: רוב הציבור לא מעוניין, וזה שלא שומעים בדרום או לא שומעים בצפון זה לא כל כך נורא - -

מירי רגב: אתה לא יכול לדבר בשם הציבור.

מירי רגב: בוא נעשה סקר, ואז נראה.

משה בר: - - הכול מתחיל ב-140 מיליון ועוד 200 מיליון, ורוב הציבור שלח לראש הממשלה שהוא לא מוכן לערוץ הזה בכלל - -

כרמל שאמה-הכהן: הציבור מאזין ל"קול ישראל", אדוני.

משה בר: אז הוא מאזין.

משה בר: אז בוא נעשה חד משמעי – תפטרו את האזרחים, שהממשלה תיתן להם את כל הסכום – אין לנו התנגדות לזה.

כרמל שאמה-הכהן: בואו נחזור לעניין המשדרים.

כרמל שאמה-הכהן: יש למישהו עוד משהו לומר בעניין המשדרים?

כרמל שאמה-הכהן: רק רגע, איך אפשר להתקדם בלי נציג האוצר?

מירי רגב: אני לא יודעת, אתם הזמנתם את הדיון, לא אני.

כרמל שאמה-הכהן: האוצר מצפצף עלינו.

מירי רגב: נו, בטח.

מירי רגב: זאת סתם ועדה לא חשובה, ועדת כלכלה.

מירי רגב: מה הוא צריך מוועדת כלכלה?

מירי רגב: סתם, ועדה משנית בכנסת.

מירי רגב: ועדת העלייה והקליטה.

לאה ורון: הוא בדרך.

כרמל שאמה-הכהן: הוא בדרך.

מירי רגב: יש הרבה פקקים בצהריים.

כרמל שאמה-הכהן: מירי, מה הציפייה מהדיון הזה?

כרמל שאמה-הכהן: זה לא סוד שאמרתי גם לך בהתחלה שהדיון הזה צריך להיות בוועדת כספים – לא מכיוון שאני חושבת שוועדת כלכלה היא לא הוועדה הנכונה, היא ועדה שמתעסקת בתשתיות ועם כלי התקשורת ועם כל מה שזה אומר, ומקדמת המון נושאים.

כרמל שאמה-הכהן: העניין הוא שבסוף אני רוצה שתהיה החלטה שאתה תגבה אותה כאן, כי הדיון התחיל פה אצלך בוועדה, ונחליט מה עושים איתו, שיועבר כסף מינימלי לשדרוג - -

כרמל שאמה-הכהן: מה זה "מינימלי", 140 מיליון?

מירי רגב: אני אומרת לך, בוא נתחיל עם 70 מיליון למשדרים של הרדיו.

מירי רגב: אני אומרת לך, זאת פשוט בושה.

כרמל שאמה-הכהן: ומה זה 70 המיליון השניים?

כרמל שאמה-הכהן: לטובת הטלוויזיה – האולפנים, חלקי החילוף.

כרמל שאמה-הכהן: אתה נמצא באולפנים, אתה מגיע לאולפנים, אתה רואה לפעמים איך זה נראה, זאת בושה.

כרמל שאמה-הכהן: זה שידור שלנו, של המדינה, לא משנה עכשיו מי בממשלה – איך יכול להיות שככה נראה השידור הציבורי?

כרמל שאמה-הכהן: אם נחליט לוותר, בוא נעשה דיון עקרוני האם בכלל זקוקים לשידור ציבורי.

כרמל שאמה-הכהן: יחליטו לוותר על שידור ציבורי – ותרו.

כרמל שאמה-הכהן: אבל כל עוד יש שידור ציבורי בואו ניתן להם לחיות בכבוד, בואו ניתן להם לשדר בכבוד, בואו ניתן להם לשדר בצורה ראויה.

כרמל שאמה-הכהן: הם לא עושים לנו טובה, ואנחנו לא עושים להם טובה.

כרמל שאמה-הכהן: ככה הוחלט במשך שנים – ככה זה יהיה.

כרמל שאמה-הכהן: רוצים לבטל את זה, בואו נבטל את זה, אבל כרגע לפחות לתת להם לחיות בצורה ראויה.

כרמל שאמה-הכהן: את דיברת עם האוצר לפני הדיון?

מירי רגב: לא.

כרמל שאמה-הכהן: לא פניתם אל האוצר?

כרמל שאמה-הכהן: לא.

כרמל שאמה-הכהן: מה יש לנו לפנות?

כרמל שאמה-הכהן: אמרתי, יהיה דיון אצלך, נראה מה עמדתם, ולפי זה נראה לאיזה כיוון זה הולך.

כרמל שאמה-הכהן: דווקא היום, עכשיו סיום שנה, בוודאי נשארו כמה כספים שצריך להחליט לאן מעבירים אותם – אז יבנו פחות ישיבה.

כרמל שאמה-הכהן: באמת, אני לא יודעת; או פחות כיכר.

כרמל שאמה-הכהן: אולי פחות כיכר.

כרמל שאמה-הכהן: למה, יש כספים שהולכים לישיבות?

כרמל שאמה-הכהן: אולי פחות כיכר.

כרמל שאמה-הכהן: אבל אני אומרת באופן חד משמעי – אני נוסעת בצפון ובדרום, זאת בושה.

כרמל שאמה-הכהן: אתה לא שומע.

כרמל שאמה-הכהן: אתה אומר, גלגל"צ שומעים, גל"צ שומעים, הרדיו המקומיים – איפה "קול ישראל"?

משה בר: אדוני היושב ראש, גם בירושלים לא שומעים.

משה בר: שומעים את הערוצים של הערבים.

מירי רגב: זה טוב.

מירי רגב: זה טוב מאוד לשמוע את הערוצים האלה, זה מעולה לשמוע אותם.

משה בר: גם בירושלים לא שומעים, גם בתל-אביב לא שומעים.

מירי רגב: תיקח אותם יחד עם המואזין, יחד עם חנין זועבי – זה טוב.

מירי רגב: אולי כדאי שגם מנהל הרדיו – גם יוני וגם מיקי נמצאים פה – יביעו את עמדתם עד שנחכה ונראה מה האוצר יגיד.

כרמל שאמה-הכהן: כן, אבל בלי האוצר אנחנו בבעיה בסיפור הזה.

כרמל שאמה-הכהן: אני מבינה אותך.

יוני בן מנחם: קודם כול, אני רוצה להודות לך שכינסת את הדיון הזה כיוון שהוא חשוב מאוד.

יוני בן מנחם: מירי היטיבה לתאר את זה – ממש כל יום אנחנו משדרים בדרך נס גם ברדיו וגם בטלוויזיה.

יוני בן מנחם: מספיק לפתוח את המסך של הערוץ הראשון ולראות את ההבדל, כיצד הוא דהוי לעומת מסכים של ערוצים אחרים.

יוני בן מנחם: זה נובע מעניין טכנולוגי ולא מעניין התוכן.

יוני בן מנחם: אנחנו לא נלאה אתכם בפרטים הטכנולוגיים – אני מקווה שנציג האוצר יגיע.

יוני בן מנחם: אם הוא לא יגיע זה בדיוק מעיד על היחס של האוצר - -

לאה ורון: לא, לא, הוא ממש בדרך.

לאה ורון: דיווחו לי שהוא ממש בשער.

יוני בן מנחם: נקווה.

מירי רגב: בושה.

לאה ורון: כבד לו מהשק, לכן הוא הולך לאט.

לאה ורון: לא, את יודעת, יושב ראש ועדה פה, כולם פה, אנשים באים, מתפנים, מנהלי ועדות – מה אכפת לו?

יוני בן מנחם: אנחנו הקפדנו לבוא בזמן.

יוני בן מנחם: ברפורמה זה לא כמו שתואר פה שזה רק הסכומים האלה של 140 מיליון שמופיעים ברפורמה.

יוני בן מנחם: ברפורמה מופיע הרבה יותר – 400-300 מיליון לשידור הטכנולוגי של רשות השידור.

יוני בן מנחם: אנחנו נמצאים תקופה ארוכה בין שמים וארץ – מצד אחד אומרים שרוצים רפורמה, מצד שני לא מקיימים אותה - -

לאה ורון: לא הבנתי מה היה הסכום שאמרת, 400-300 מיליון.

מירי רגב: זה כל הרפורמה.

יוני בן מנחם: החלק הטכנולוגי.

יוני בן מנחם: הרפורמה היא בין 800-700 מיליון, וחצי מזה מיועד לשדרוג הטכנולוגי של רשות השידור.

יוני בן מנחם: בינתיים אנחנו לא מקבלים את הכסף הזה.

יוני בן מנחם: מצד שני אף על פי שכל הוועדים חתמו על הרפורמה היא לא יוצאת אל הפועל וגוררים אותנו למחוזות מאוד מסוכנים.

יוני בן מנחם: פה זה עניין יומיומי – יום אחד שולחנות הקונסולות ושולחנות הבקרה בטלוויזיה יכולים לקרוס, ואנחנו לא נוכל אפילו להפעיל את השידור.

יוני בן מנחם: כמו שמירי אמרה, אין חלקי חילוף, מחלקות הבדק שלנו מתקנות את אותם חלקים פעמים בכל מיני אלתורים ואפילו אי אפשר להביא חלקים מחו"ל כי זה כבר לא בנמצא.

יוני בן מנחם: הציוד הזה מתאים למוזיאונים שעוסקים בתקשורת ולא לשדר, וממש כל יום יש לנו מלחמה טכנולוגית להחזיק את השידור באוויר.

יוני בן מנחם: אני מודה לכם על כינוס הישיבה הזאת – גם על היוזמה של מירי וגם על כך שהסכמת לכנס אותה.

יוני בן מנחם: צריכה לצאת מפה קריאה די ברורה בתחום הזה כי אנחנו לא נוכל להתקיים לאורך זמן מבחינה טכנולוגית.

יוני בן מנחם: זה ברור לכולם, לדעתי.

כרמל שאמה-הכהן: מה אומר המשרד האחראי, משרד ראש הממשלה?

עידו אציל: משרד ראש הממשלה מקדם, כידוע, בוועדה הזאת, רפורמה במסגרת החוק.

עידו אציל: נציג האוצר - -

כרמל שאמה-הכהן: הפתרון למשדרים כלול ברפורמה?

עידו אציל: השינוי החוקי בתוספת הקיצוצים של העובדים, השינויים המבניים, החלק של משרד האוצר – שאני לא רוצה לדבר עליו – אבל נציג משרד האוצר דיבר בדיונים קודמים על חלק ברפורמה שמשרד האוצר מקצה שחלק זה בהלוואה וחלק בתקציב - -

מירי רגב: מה זה קשור עכשיו לעניין.

כרמל שאמה-הכהן: זה אנחנו מכירים.

כרמל שאמה-הכהן: השאלה אם 140 מיליון האלה מתוקצבים?

עידו אציל: במצבה התקציבי של רשות השידור לאחר תום הרפורמה ולאחר שהוא יהיה חוקי רשות השידור תוכל בעצם לממן, תוכל להחזיק את עצמה, על כל המשתמע מכך, לרבות השינויים הטכנולוגיים.

כרמל שאמה-הכהן: כרגע ברפורמה בחישובים שלכם לא נלקח בחשבון - -

עידו אציל: אני לא יודע, אני לא עושה חישובים.

עידו אציל: - - - ראש הממשלה, וצריך כמובן לדבר עם נציג האוצר על חישובים.

מירי רגב: אז תקדים, תן להם הלוואה מקדימה על עניין המשדרים.

עידו אציל: אני לא נותן הלוואות - -

מירי רגב: על מה אתם ממונים?

מירי רגב: בשביל לתת כסף לפקידים?

מירי רגב: עם כל הכבוד, אין לי משהו נגדך, אבל באמת, בשביל מה אתם ממונים?

מירי רגב: לבוא לתת תשובות.

מירי רגב: יש כאן ועדה רצינית שמזמינה דיון – תבוא עם תשובות.

מירי רגב: אני לא מבינה, מה זה, אנחנו נחכה לרפורמה עד שיפטרו אנשים?

מירי רגב: מה בסוף יקרה?

מירי רגב: נקנה משדרים כשכבר לא יהיה שידור?

מירי רגב: בסוף הדבר הזה יעלה לנו הרבה יותר יקר.

מירי רגב: כשקונים משהו בזול זה עולה הרבה יותר יקר.

מירי רגב: קודם כול טפלו במשדרים שאפשר יהיה לשמוע בצפון ובדרום.

מירי רגב: אני לא מבינה, איזו אחריות יש לך?

מירי רגב: אם האוצר אחראי על הכול אז שהאוצר ינהל את המדינה הזאת.

מירי רגב: גם ככה פקידי האוצר מנהלים.

מירי רגב: יש בסוף הדירקטיבה של משרד ראש הממשלה.

מירי רגב: הדירקטיבה אומרת, אנחנו רוצים שידור ציבורי או לא רוצים.

מירי רגב: עושים על זה יום עיון.

מירי רגב: בוא נכנס – היושב ראש שלנו מצוין בזה, הוא יכנס דיון מצוין, יביא את כל הנציגים ונעשה דיון עקרוני על הדיור הציבורי – גם על הדיור הציבורי וגם על השידור הציבורי.

מירי רגב: כנראה, כולם נמצאים באותו מצב.

מירי רגב: רק שלא ישדרו בסוף מאוהלים.

מירי רגב: זאת הבעיה – שלא ישדרו בסוף מאוהלים.

קריאות: הנה, הוא בא עם הכסף.

קריאות: הנה, הוא בא עם הכסף, הוא בא עם הדולרים.

קריאות: איך קוראים לך, נציג משרד ראש הממשלה?

עידו אציל: עורך דין עידו אציל.

מירי רגב: עידו, אין לי שום דבר נגד, אני בוודאי מכבדת עורכי דין, ואני מאוד מכבדת פקידים שיושבים בתפקידים שלהם.

מירי רגב: אבל בסוף צריכה גם לכם להיות איזושהי אחריות, וזאת אמירה.

עידו אציל: - - -

מירי רגב: אז מה האחריות אומרת – עד שתהיה רפורמה, עד שיקצצו עובדים – בינתיים, מה?

מירי רגב: לא שומעים בדרום, לא שומעים בצפון, יש בסוף רק ערוץ אחד ששומעים אותו ברדיו – גלי צה"ל – ואין שום תחרות.

מירי רגב: זה בניגוד לכל התחרות שאתם מדברים עליה.

מירי רגב: אז במקומות מסוימים אתם רוצים תחרות, ובמקומות שזה לא נוח לכם אתם לא רוצים תחרות.

מירי רגב: לפחות את האמת נגיד.

יוני בן מנחם: אדוני היושב ראש, יש לזה גם משמעות של עניין של חיים ומוות.

יוני בן מנחם: אני לא אומר את זה סתם כיוון שחלק מהרשתות האלה שימשו במלחמת לבנון השנייה כהתרעה מפני נפילת קטיושות.

יוני בן מנחם: אני הייתי מנהל הרדיו באותה תקופה, והיו לנו בעיות עצומות בחלקים בצפון שבהם לא שמעו את הרשתות ולא יכולנו להתריע על נפילת הקטיושות.

מירי רגב: הגל השקט שעובד כשיש התרעה.

יוני בן מנחם: הבעיה הזאת לא נפתרה עד עצם היום הזה.

יוני בן מנחם: לפני ארבעה שבועות התקיים דיון על אי קליטה של רשתות "קול ישראל" בגליל המערבי בוועדה לביקורת המדינה, ושם הבעיה הועלתה בחריפות ולא יצא מזה שום דבר.

יוני בן מנחם: הבעיה הזאת היא בעיה של חיים ומוות כי חלק מהרשתות האלה, במיוחד בצפון, משמשות גם להתרעה לאוכלוסייה מפני נפילה של טילים.

יוני בן מנחם: אז צריך לקחת גם את הנקודה הזאת בחשבון.

כרמל שאמה-הכהן: הגיע נציג האוצר, אולי ניתן לו.

מירי רגב: כל החירום של פיקוד העורף וצה"ל – זה נהדר, כבר אמרתי שלוש פעמים "אמן".

מירי רגב: זה שאנחנו מחכים לפקידים מהאוצר זה דבר נהדר.

כרמל שאמה-הכהן: חברי הכנסת רגב ומג'אדלה יזמו פה דיון מהיר בעניין הקריסה הטכנולוגית של רשות השידור.

כרמל שאמה-הכהן: הדבר בא לידי ביטוי במשדרים שמשדרים לדרום ולצפון ברדיו ובטלוויזיה.

כרמל שאמה-הכהן: למה הדבר לא מטופל ומתוקצב?

אפרים מלכין: הרשות ככלל בכלל לא מתוקצבת; היא ניזונה מהאגרה ומהפרסום.

אפרים מלכין: אין שום דבר ברשות שהוא מתוקצב.

אפרים מלכין: זה לא שיש דברים מתוקצבים ויש דברים שלא מתוקצבים.

אפרים מלכין: שנית, אני מתאר לעצמי מה ידידי ממשרד ראש הממשלה אמר, שמחכים לרפורמה, וברפורמה יש באמת התחייבות של הרשות להשקיע כך וכך כספים בהתאם לתוכנית העסקית ברכישת אמצעים טכנולוגיים.

אפרים מלכין: אני אגיד במאמר מוסגר שהיום אחת הסיבות שהרשות לא משקיעה באמצעים טכנולוגיים זה כל מיני הסכמים מיושנים עם העובדים שמחייבים אותם להוציא צוותים של 12-10 איש - -

מירי רגב: רובוטים.

מירי רגב: נעשה הכול ברובוטיקה.

מירי רגב: נשלח אנשים רובוטים שיצלמו.

רפי יהושע: אני חושב שהוא טועה, אין שום קשר בין הקדמה הטכנולוגית לבין הסכמים של ועדות.

לאה ורון: איך קוראים לך?

רפי יהושע: רפי יהושע, סמנכ"ל טכנולוגיה.

רפי יהושע: אין שום קשר.

רפי יהושע: יש הסכמים שצריך לשנות אותם, והמנכ"ל עומד לשנות, זה פן אחד.

רפי יהושע: הצד הטכנולוגי לא קשור להסכמים.

רפי יהושע: אם הוא יושב מול מכשיר או מסך דיגיטלי או אנלוגי – זאת אותה עמדת עבודה.

רפי יהושע: זה לא קשור בכלל - -

אפרים מלכין: אבל יש הבדל בהקשר אם הצוות של ערוץ 10 שולח שני אנשים והצוות של ערוץ 1 שולח עשרה אנשים - -

מירי רגב: אבל עזוב את האנשים, אני מדברת איתך על המשדר.

קריאות: - - -

רפי יהושע: - - -

מיכאל מירו: זה פשוט תקליט קבוע.

מיכאל מירו: זה התקליט הקבוע של פקידי האוצר.

מיכאל מירו: אם נתחיל לבדוק איך הם עובדים אנחנו נגיע למסקנות אחרות.

אפרים מלכין: - - - לשלוח שני אנשים במקום עשרה אנשים אז כנראה - - - אמצעים לרכוש - - -

מירי רגב: אבל אתה לא מבין על מה אני מדברת.

מירי רגב: כבוד היושב ראש, אני רוצה לעשות פה סדר.

מירי רגב: אני לא מדברת על כמות האנשים שאתה שולח לעשות טלוויזיה או רדיו - -

יוני בן מנחם: היינו שולחים גם עשרה אנשים, אתה מטעה פה את הוועדה.

קריאות: - - -

רפי יהושע: לא יוצא תאורן עם צוות, על מה אתה מדבר?

מירי רגב: למה אנחנו מגיעים לזה?

מירי רגב: אנחנו לא מדברים על גודל צוותים.

אפרים מלכין: - - -

יוני בן מנחם: מה פתאום, מה אתה מבלבל את המוח?

יוני בן מנחם: זאת ניידת שידור.

קריאות: - - -

מירי רגב: אל תנסה לבלבל פה את העובדות ואת הדיון- -

אפרים מלכין: אני לא.

אפרים מלכין: אני אסביר את עצמי.

מירי רגב: לא, אני אסביר את עצמי.

מירי רגב: אני כנראה לא - -

אפרים מלכין: אני אסביר מה ניסיתי להגיד.

מירי רגב: אני לא מבינה, יש לי זכות דיבור?

אפרים מלכין: לא, אני אסביר את עצמי.

מירי רגב: אני רוצה רגע להסביר את השאלה שלי ואת הדיון.

מירי רגב: אני לא מתעסקת עם הרפורמה של רשות השידור, לא מתעסקת עם גודל הצוותים, מתי הם יוצאים, מתי הם חוזרים, יש להם אישור או אין להם אישור, ארוחת בוקר, צהריים וערב – לא מתעסקת עם זה.

מירי רגב: אני מתעסקת באיכות השידור, שאמא שלי שנוסעת לבית חולים בבאר-שבע או מישהו שגר בדימונה, שומע.

מירי רגב: איכות השידור – על זה אני שואלת אותך.

מירי רגב: זה לא קשור לגודל הצוות.

אפרים מלכין: אז מה גברתי מציעה?

מירי רגב: אני מציעה שתטפח ותיתן להם כסף עכשיו לשדרוג הטכנולוגיה.

מירי רגב: זה לא קשור לאנשים.

מירי רגב: את האנשים נפטר, ונביא אחר כך הכול ברובוטים וכפתורים.

מירי רגב: אני שואלת אותך דבר מאוד פשוט – תשדרג את הטכנולוגיה.

מירי רגב: אם גלי צה"ל מסוגלים מהתקציב הגדול שעכשיו נתנו להם, וגם לא רק זה, לשדר מאנלוגי לדיגיטלי ושומעים אותם בכל הארץ, ואת "קול ישראל" לא שומעים בכל הארץ – זה נגמר.

מירי רגב: מחדרה צפונה – אין ומגדרה דרומה – אין.

מירי רגב: מדינת תל-אביב היא מדינת ישראל.

כרמל שאמה-הכהן: בבאר-שבע לא שומעים "קול ישראל"?

כרמל שאמה-הכהן: בקושי שומעים.

כרמל שאמה-הכהן: אני אומרת לך, אני נוסעת בדרום – תעשה לך ניסוי, כרמל.

קריאה: במעלה אדומים לא שומעים, יותר גרוע.

קריאה: עזוב את מעלה אדומים.

קריאה: חס וחלילה, לא נדבר על ההתנחלויות פה.

קריאה: עזוב את ההתנחלויות ואת ירושלים.

קריאה: בואו נדבר עכשיו על דברים טריוויאליים שהם חלק מהמדינה באופן ברור – על צפון ועל דרום.

קריאה: אני שואלת אותך, למה אתה לא מטפל בשדרוג המערכת?

קריאה: מה זה קשור לכמות הצוות?

אפרים מלכין: אני לא איש רשות השידור, גברתי.

אפרים מלכין: אתה איש האוצר, הוזמנת פה לדיון.

אפרים מלכין: הגעת לדיון באיחור אחרי שכולנו עומדים ומחכים לך - -

אפרים מלכין: קודם כול התנצלות על כך.

מירי רגב: תודה רבה שאתה מתנצל.

מירי רגב: הדבר השני שאני שואלת הוא איך הכנת את עצמך לדיון, איך אתה משפר את רמת הטכנולוגיה?

מירי רגב: עזוב אותי מהצוותים.

מירי רגב: שישמעו את "קול ישראל" בצפון ובדרום.

אפרים מלכין: הרשות היא תאגיד עצמאי.

אפרים מלכין: עד עכשיו, ממה שאני מכיר, האוצר לא תקצב את הרשות.

אפרים מלכין: הרשות היא לא גוף מתוקצב.

אפרים מלכין: יש לה מקור ההכנסות שלה.

אפרים מלכין: אם את רוצה להציע שמעכשיו האוצר יתקצב בצורה את רשות השידור יכול להיות - -

מיכאל מירו: אבל אתה כל הזמן מתערב בתקנים, אתה קובע מה יהיה השכר.

מיכאל מירו: היו תקופות שהבוסים שלך ישבו אצלנו ברשות וישבו שם - - -

כרמל שאמה-הכהן: במשרד הנגב והגליל יש כספים שמיועדים לנושא הזה?

מירי רגב: לא יודעת.

מירי רגב: עכשיו אחרי שהורידו לו חצי - - -

יוני בן מנחם: עכשיו קיצצו לו אותו, אז יש לו סיבה - - -

לאה ורון: אפרים, האם הרשות לפיתוח הנגב והגליל ייעדה כספים - -

אפרים מלכין: אין לי מושג, אני לא יודע.

מירי רגב: האוצר צריך לייעד כספים.

מירי רגב: מי קובע את גובה האגרה?

אפרים מלכין: האגרה נקבעת בחוק.

מירי רגב: מי מוריד את גובה האגרה?

אפרים מלכין: הכנסת.

מירי רגב: באישור מי?

מירי רגב: מי מביא את זה לחוק ההסדרים?

מירי רגב: האוצר, נכון?

מירי רגב: אז תדבר איתי עברית.

מירי רגב: אני מבינה פשוט, אני לא באקדמיה.

מירי רגב: מי שבסוף קובע את גובה האגרה זה אתם; מי שמוריד את גובה האגרה זה אתם – אז איך הם יכולים לנהל את המשק שלהם?

כרמל שאמה-הכהן: - - -

מירי רגב: אבל אנחנו מושכים את זה כי חוק ההסדרים, כי מגיע שטייניץ כי צריך לקצץ וצריך להיות פופולאריים בחלק מהדברים.

מירי רגב: הם אומרים מצד אחד שיש להם אגרה, מצד שני מורידים להם את האגרה, אז איך הם יממנו את עצמם?

אפרים מלכין: מי זה " מורידים"?

אפרים מלכין: את הורדת, תסתכלי.

מירי רגב: בהמלצות שלך.

מירי רגב: אם הייתה לך אחריות כוללת ולמשרד ראש הממשלה הייתה אחריות כוללת הייתם אומרים, לא מורידים את האגרה.

אפרים מלכין: אני לא מבין, את מתנגדת להמלצות - - -

מירי רגב: לא, אני מתנגדת לזה שאתה משחק איתנו פה משחק.

יוני בן מנחם: אדוני היושב ראש, זה לא רציני שהאוצר בא לפה, ובמקום לתת תשובות מעשיות מגלגלים עיניים כלפי מעלה כאילו שניתנה לו במה.

מירי רגב: אני מתנגדת לזה שאתה משחק איתנו משחק.

יוני בן מנחם: אתם אילצתם את הרשות לחתום על רפורמה ולא נתתם את הכסף לשדרוג הטכנולוגי.

אפרים מלכין: - - - שום דבר.

צבי גרזון: - - - הבטיחו את הכסף.

יוני בן מנחם: ודאי שהבטיחו וברחו מזה ולא רצו לתת את הכסף.

אפרים מלכין: כל מה שהאוצר הבטיח הוא עמד בו.

קריאה: בשום דבר לא עמדתם.

ענת עוזרי: במה הוא עמד?

ענת עוזרי: במה הוא עמד?

ענת עוזרי: אתי, אנחנו ארבע שנים יושבים איתכם למשא ומתן.

אפרים מלכין: זה שתצעקו, זה לא יעזור.

אפרים מלכין: כל מה שהאוצר הבטיח הוא עומד בו - -

מיכאל מירו: הוא לא עומד בכלל.

קריאה: האוצר מורח אותנו.

יצחק שבו: - - - הובטח על ידי האוצר שהאוצר יממן.

יצחק שבו: אל תבלבל את המוח כי נכנסת באיחור.

יצחק שבו: זה לא נכון.

יצחק שבו: זה לא נכון, וזה שקר גס.

יצחק שבו: אנחנו הלכנו וחתמנו מתוך ידיעה שהאוצר יממן.

יצחק שבו: ברגע שהאוצר נסוג אחורה זאת בעיה של האוצר, לא שלנו

כרמל שאמה-הכהן: אדוני, מה קרה?

מירי רגב: כואב להם.

כרמל שאמה-הכהן: לכולנו כואב.

כרמל שאמה-הכהן: נציג האוצר, לא יהיו שידורים בצפון ובדרום מבחינתכם?

אפרים מלכין: יהיו.

כרמל שאמה-הכהן: אז איך עושים את זה?

אפרים מלכין: ברגע שתהיה רפורמה.

אתי בנדלר: מה זה "ברגע שתהיה רפורמה"?

אתי בנדלר: אולי תסביר למה אתה מתכוון.

קריאות: - - -

מירי רגב: מים לא ישתו בצפון ובדרום.

אתי בנדלר: ברגע שתאושר הצעת החוק אנחנו - - - האוצר.

אפרים מלכין: אם את שואלת האם בכוונת משרד האוצר ללא רפורמה, לתקצב סעיף מיוחד לרשות השידור לצורך רכישת אמצעים טכנולוגיים, התשובה היא לא.

מירי רגב: ברור, התשובה היא למד-אלף.

מירי רגב: מה דובון לא-לא יכול לעשות?

יוני בן מנחם: כנראה, הם רוצים להשתלט על התוכן של רשות השידור.

אתי בנדלר: תגדיר, בבקשה, מה זה "כשתהיה רפורמה"?

אתי בנדלר: למה הכוונה?

מירי רגב: שאולי - - - לקיים דיון.

מירי רגב: הוא מרכיב את הרפורמה, לפי מה שהוא אומר.

אפרים מלכין: לפני בערך חצי שנה הייתה ישיבה בהשתתפות יושב ראש הוועדה עם ראש הממשלה.

אפרים מלכין: ראש הממשלה אמר שבהסכם הגדול של המימון היו כמה אלמנטים – חלק היה אמור להגיע ממשרד האוצר, וחלק היה אמור להגיע מכספי האגרה, מהעלאת האגרה.

אפרים מלכין: ראש הממשלה אמר שהוא לא מתכוון להעלות את האגרה, צריכים למצוא מקור מימון חילופי.

מירי רגב: מי?

אפרים מלכין: הוא הכין את הרשות להכין תוכנית עסקית שמבוססת על מכירת נכסי נדל"ן.

אפרים מלכין: מאז ועד היום תוכנית עסקית כזאת לא הגיעה למשרד האוצר.

אפרים מלכין: מאז ועד היום מחכים.

יוני בן מנחם: מכירת הנדל"ן בוטלה פה בוועדה, מה אתה רוצה שנמכור?

יוני בן מנחם: את המכשירים הישנים?

קריאה: היא גם לא תגיע.

אפרים מלכין: לא נכון, היא לא בוטלה.

יוני בן מנחם: פה בוועדה הוקפאה מכירת הנדל"ן.

אפרים מלכין: היא הותנתה ברפורמה.

יוני בן מנחם: מה פתאום, לך תתעדכן.

יוני בן מנחם: הנה, יושב פה יושב ראש הוועדה.

קריאות: - - -

מירי רגב: אני מבינה אותך, אין לך שום כוונה לעזור להם.

אפרים מלכין: יש כוונה.

מירי רגב: אין כוונה כי מי שיש לו כוונה בא עם רצון, בא עם אמונה, בא להגיד, בוא נראה איך נפתור את העניין.

אפרים מלכין: גברתי, אולי את לא מכירה את החומר.

מירי רגב: אני לא מכירה את החומר – טוב שכך.

מירי רגב: אם הייתי מכירה את החומר זה היה עוד יותר גרוע.

יוני בן מנחם: אתה לא מכיר את החומר מכיוון שמכירת הנדל"ן הוקפאה.

יוני בן מנחם: תשאל את יושב ראש הוועדה.

כרמל שאמה-הכהן: מה הפתרון שאת מציעה, חברת הכנסת רגב?

אפרים מלכין: מכירת הנדל"ן הותנתה ברפורמה.

אפרים מלכין: היא לא הוקפאה.

קריאה: זה לא נכון.

אתי בנדלר: מכירת הנדל"ן הותנתה בזה שהתקבל החוק עצמו.

יוני בן מנחם: נכון.

אפרים מלכין: היא לא הוקפאה בשום שלב.

מירי רגב: היא הוקפאה.

מירי רגב: בתנאי זה "על תנאי".

יוני בן מנחם: - - - במה אתה רוצה שנשדר?

יוני בן מנחם: במה נשדר?

אפרים מלכין: עם מה שיש לכם.

יוני בן מנחם: אבל לא שומעים אותנו.

אפרים מלכין: בסדר, אז תתייעלו.

קריאה: איך נתייעל?

כרמל שאמה-הכהן: הם אומרים שזה 140 מיליון.

אפרים מלכין: בסדר, אני לא מכיר את המספרים של הטכנולוגיה, אני לא יודע - -

מירי רגב: ככה הם - - - על השידור.

רפי יהושע: אין לך משדר, לא עובד.

רפי יהושע: יהיה לך עובד אחד או מאה עובדים – זה אותו הדבר, השידור לא ייקלט.

רפי יהושע: מה קורה פה?

אפרים מלכין: רפי, אני לא מכיר את המספרים, כמה עולים המשדרים - -

מירי רגב: תקשיב, שאלת הקושיות בפסח נגמרה.

מירי רגב: לא יודע, כן יודע, יודע לשאול, לא יודע לשאול.

מירי רגב: אני שואלת שאלה מאוד פשוטה - אתה רוצה לפתור להם את הבעיה או לא?

אפרים מלכין: לא.

מירי רגב: כדי לבוא ולהגיד "לא", אז יפה, אז תגיד.

כרמל שאמה-הכהן: הוא אומר שלא.

מירי רגב: זהו, זה העניין.

מירי רגב: אז בוא נגיד את האמת.

מירי רגב: אתה לא רוצה - -

קריאות: - - -

רפי יהושע: - - - אין קשר בין כוח אדם להתייעלות טכנולוגית.

אפרים מלכין: אין קשר בין שום דבר, בסדר.

רפי יהושע: דובר על משדרים, לא דובר על בני אדם.

אפרים מלכין: בסדר.

רפי יהושע: מה זה קשור - - -

יצחק שבו: מה הקשר למשדרים?

מיכאל מירו: זה נשמע כאילו אתם רוצים להשתלט על השידור הציבורי.

מיכאל מירו: זה הכול, זה מה שאתם רוצים כמו שאתם עושים בהרבה חלקים של המדינה הזאת.

מיכאל מירו: אתם פשוט הורסים אותה.

מיכאל מירו: את שירותי הכיבוי הרסתם?

מיכאל מירו: את הבריאות הרסתם?

מיכאל מירו: אתם רוצים גם אותנו להרוס?

צבי גרזון: הם רוצים לחסל את רשות השידור, חד משמעית.

צבי גרזון: והיו להם גם שותפים מבפנים - - -

קריאות: - - -

מירי רגב: צריך למצוא את הפתרון, זאת בושה וחרפה.

צבי גרזון: אנחנו לא חתמנו על רפורמות במכירת נכסי נדל"ן.

צבי גרזון: זה לא חלק מהרפורמה.

צבי גרזון: זאת רפורמה אחרת.

צבי גרזון: ברפורמה אחרת - - -

יוני בן מנחם: להפך, כתוב שם "איתנות פיננסית".

יוני בן מנחם: זה היסוד של הרפורמה, איתנות פיננסית.

יוני בן מנחם: אז איך מכירת הנדל"ן מביאה איתנו פיננסית?

אפרים מלכין: - - - תוכנית עסקית שיכולה להסביר איתנות פיננסית.

אפרים מלכין: הנחה אתכם ראש הממשלה, אני לא מבין.

אפרים מלכין: ראש הממשלה הנחה?

יוני בן מנחם: הנחה אתכם.

אפרים מלכין: לא נכון.

אפרים מלכין: הוא הנחה את הרשות להכין תוכנית.

אפרים מלכין: הוא לא הנחה את משרד האוצר.

אפרים מלכין: אם ראש הממשלה היה רוצה להנחות את משרד האוצר לתקצב הוא היה אומר במסגרת השינויים בתקציב שהוא רוצה גם לתקצב את רשות השידור.

יוני בן מנחם: לדיון כזה צריך לזמן את שר האוצר או את מנכ"ל משרד האוצר ואת ראש אגף התקציבים – אנשים שעובדים עם החומר, שיכולים לתת פה תשובות רציניות לוועדה ולא סתם שולחים – עם כל הכבוד לאפי, אני חס ושלום לא נגדו, אבל צריך מישהו שבקי בחומר.

מירי רגב: אנסטסיה שפכה מים על מג'אדלה.

מירי רגב: עכשיו זה מה שאני מתכוונת לעשות לך גם, אבל אני רוצה לזרוק לך משדר אנלוגי.

מירי רגב: האנלוגי הזה ישר שובר את הראש.

רפי יהושע: אדוני היושב ראש, אני מציע שחברי הוועדה, כולל נציג האוצר, יבואו פעם ויעשו סיור; יראו באיזה ציוד אנשים עובדים, איך התחזוקה של הציוד – שיבואו פעם אחת ויראו מה זה משדר.

רפי יהושע: הם כל הזמן מדברים "משדרים", "משדרים" – שיבואו לתחנת משדרים באיתנים או בגרופית, ויראו באלו תנאים הרשות הזאת משדרת.

רפי יהושע: זה לא אנושי.

רפי יהושע: כל יום שיש לנו שידור באוויר, ברדיו ובטלוויזיה - -

מירי רגב: אל תדאג, לפני הבחירות נביא עצומה של אנשי הפריפריה שלא שומעים, פתאום יש כסף לדיגיטלי.

רפי יהושע: מירי, זה הליך של עד חצי שנה- - -

מירי רגב: אל תדאג, לפני הפריימריס הכול יהיה.

דניאל גלילי: שמי דניאל גלילי, אני מזכיר עמותה חברתית שעוזרת לנכים וחירשים.

דניאל גלילי: אני כפעיל חברתי בפעם הראשונה מסכים דווקא עם משרד האוצר בעניין הזה.

דניאל גלילי: אני רוצה לשאול את רשות השידור: מה המשכורת הממוצעת ברשות השידור?

דניאל גלילי: כי לפי דוח השכר במגזר הציבורי המשכורת נעה בין 70-17 אלף שקל לבן אדם.

דניאל גלילי: אז אתם נותנים כאלה משכורות לעובדים, ואתם אומרים שאין לכם כסף?

קריאות: - - -

דניאל גלילי: - - - מה שאמור ללכת למשדרים, הולך לעובדים?

קריאות: - - -

דניאל גלילי: אני צודק – אז למה - - -

צבי גרזון: אתה יודע כמה משכורות של 3,000 שקל יש?

דניאל גלילי: לא, לחודש, לחודש.

קריאות: - - -

צבי גרזון: אתה יודע כמה משכורות של 3,000 שקל יש?

דניאל גלילי: לא, לא, תסתכל על דוח השכר הציבורי - -

קריאות: - - -

דניאל גלילי: - - ויש לנו אפילו שידור מערוץ הכנסת שאומר - -

קריאה: - - -

דניאל גלילי: תבקש מהיושבים כאן מעובדי רשות השידור שכל אחד יגיד - - - בשנה האחרונה.

ענת עוזרי: אני אשלח לך את הפקס, כן.

דניאל גלילי: אם הם רוצים, כמובן.

קריאות: - - -

דניאל גלילי: יש לנו דוח השכר הציבורי, יש לנו אפילו שידור מערוץ הכנסת שאומר שאתם מרוויחים - - -

קריאות: - - -

ענת עוזרי: תוציא, אני מוכנה שתוציא.

ענת עוזרי: אחרי 21 שנה תראה מה אני מרוויחה.

קריאות: - - -

לאה ורון: די, סליחה.

קריאות: - - -

דניאל גלילי: אז תקצצו במשכורות, ויהיה לכם כסף.

לאה ורון: אתם לא ברשות דיבור.

לאה ורון: אדוני לא ברשות דיבור, מר זמיר.

דניאל גלילי: סליחה, אני רק אסיים.

דניאל גלילי: תקצצו במשכורות – יהיה לכם כסף.

דניאל גלילי: משכורת של 70 אלף שקל או 17 אלף שקל לעובד, זה לא משכורת נורמלית.

קריאה: איפה אתה מוצא את זה, נו, באמת.

דניאל גלילי: אני אראה לך אפילו שידור מערוץ הכנסת שהציגו דוח על השכר במגזר הציבורי שמראה שברשות השידור יש שדרני - -

יצחק שבו: מי מקבל 70 אלף שקל?

יצחק שבו: איפה אתה חי?

דניאל גלילי: שדרני חדשות אצלכם מרוויחים 70 אלף שקל.

משה זמיר: - - -

לאה ורון: מר זמיר, אתה לא ברשות דיבור.

דניאל גלילי: כן, אני אראה לך את זה אפילו.

דניאל גלילי: כשעוזר בכיר מרוויח 40 או אפילו 38 אלף שקל זה נשמע למישהו הגיוני?

דניאל גלילי: תקצצו במשכורות – יהיה לכם כסף למשדרים.

דניאל גלילי: זה נקרא תוכנית התייעלות עסקית.

רפי יהושע: יש לי הרגשה שאתה חי בלה-לה-לנד.

רפי יהושע: הסכומים שאתה מביא – אין דברים כאלה.

דניאל גלילי: סלח לי, אדוני, אבל אני לא חי בלה-לה-לנד, אני חושף את השחיתות של ועד העובדים.

דניאל גלילי: אוקיי?

דניאל גלילי: חד משמעית.

דניאל גלילי: תודה.

כרמל שאמה-הכהן: - - -

רן אפרתי: סלח לי, אתה בסוף תיתבע על הוצאת דיבה.

רן אפרתי: שמעת?

רן אפרתי: הנה, אני מודיע לך.

צבי גרזון: אתה רוצה שנתבע אותך על הוצאת דיבה?

רן אפרתי: הנה, אני מודיע לך, אני אתבע אותך על הוצאת דיבה.

רן אפרתי: כדאי לך להיזהר.

צבי גרזון: זאת חוצפה מצדך שאתה מדבר ככה.

יוני בן מנחם: עדיף שתשב בשקט ולא תוסיף לדבר.

כרמל שאמה-הכהן: חברת הכנסת רגב, בבקשה.

מירי רגב: כבוד היושב ראש, כמו שאתה רואה, זה דיון שמעלה כאן הרבה מאוד יצרים.

מירי רגב: לדעתי, צריך לסכם את הדיון הזה בכך שהאוצר שיש לו כאלה פקידים רציניים, אחראיים, מנוסים ומקצועיים, יבוא עם איזושהי תוכנית כיצד הוא מאפשר לאזרחי המדינה שחיים בצפון, חס וחלילה, ובדרום – שזה עוד יותר חס וחלילה – ולא במדינת תל-אביב, לשמוע באיכות את שידורי "קול ישראל".

מירי רגב: שהוא יבוא עם הצעה.

מירי רגב: מכיוון שאנשי הרשות לא מגיעים עם הצעה זה לא אומר שאנחנו לא ניתן את השירות הזה לאזרחי מדינת ישראל ששלחנו אותם לגור גם בנגב וגם בגליל.

מירי רגב: לכן אני מבקשת שאתה תנחה, כבוד היושב ראש, שהאוצר יכין תוכנית, נבוא אליך בעוד חודש עם תוכנית, איך הוא משדרג את השידורים בצפון ובדרום ונראה אם זה מקובל.

מירי רגב: אני מתארת לעצמי - - -

כרמל שאמה-הכהן: האמת שאנחנו חייבים להניח מסקנות על שולחן המליאה מהדיון הזה - -

לאה ורון: לא, אדוני, אנחנו לא חייבים.

כרמל שאמה-הכהן: לא חייבים?

מירי רגב: למה לא, זה דיון מהיר.

לאה ורון: אתה יכול לומר שהדיון לא הסתיים.

מירי רגב: אבל זה לא שהדיון לא הסתיים.

מירי רגב: הדיון הסתיים.

מירי רגב: מה זאת אומרת, הדיון לא הסתיים?

מירי רגב: מה יהיה בשבוע הבא אם נעשה את הדיון?

לאה ורון: זאת החלטה שלכם, זאת לא החלטה שלי.

מירי רגב: לא, מה זאת אומרת לא הסתיים?

מירי רגב: הדיון הובהר, וכל הטענות לכאן ולכאן הוצגו בפני כבוד היושב ראש.

מירי רגב: ההחלטה שצריכה להיות היא שאנשי הפריפריה יוכלו לשמוע רדיו, גם "קול ישראל".

מירי רגב: מותר להם לשמוע גם "קול ישראל".

מירי רגב: לא חובה, אבל מותר.

מירי רגב: לכן ההחלטה של היושב ראש צריכה להיות מאוד פשוטה: האוצר יציג תוכנית, אתם בעלי הדעה, אתם בעלי המאה, אתם בעלי המדינה, האוצר עושה פה הכול.

מירי רגב: תציגו, בבקשה, תוכנית, שאזרחי המדינה בצפון ובדרום יוכלו לשמוע רדיו.

מירי רגב: זה הכול.

מירי רגב: מה הבעיה?

מירי רגב: תוך חודש יציגו תוכנית כזאת, נשמע.

מירי רגב: אם היא מקובלת וטובה - מצוין; אם לא אז נמשיך הלאה.

מירי רגב: זה הסיכום של הדיון, מה זאת אומרת?

מירי רגב: איזה דיון נעשה שוב?

מירי רגב: שוב נעשה דיון כזה?

מירי רגב: לאן נגיע איתו?

מירי רגב: פתאום יהיה כסף?

כרמל שאמה-הכהן: חברת הכנסת רגב, כשיום אחד תהיי שרת אוצר יצטטו אותך.

מירי רגב: יום אחד אני אהיה, בעזרת השם – תאמין לי, עד אז יאושר גם חוק הסגל.

מירי רגב: 50% מהנשים ילכו לחפש מקומות עבודה אחרים כדי לאפשר לי לממש את המדיניות שלשם זה נבחרנו.

כרמל שאמה-הכהן: הבנתי.

מירי רגב: זה הכול.

מירי רגב: לא הפקידים מנהלים את המדינה.

מירי רגב: אנחנו צריכים לנהל את המדינה, אנחנו נבחרנו לארבע שנים.

מירי רגב: לפעמים לפחות, אולי ליותר.

כרמל שאמה-הכהן: ארבע שנים ותשעה חודשים.

מירי רגב: אז מי שנבחר צריך לממש את היכולת שלו לשלוט.

צבי גרזון: אני רק רוצה להוסיף נקודה אחת: להביא משדרים ל"קול ישראל" זה כסף קטן.

כרמל שאמה-הכהן: מה כסף קטן, היא מדברת על 140 מיליון ₪.

צבי גרזון: לא, אני מדבר על משדרי "קול ישראל".

מירי רגב: 70 מיליון.

מירי רגב: זה מה שאני אומרת, בואו נלך רק על המשדרים של "קול ישראל".

צבי גרזון: לא, אנחנו רחוקים מאוד.

כרמל שאמה-הכהן: אז כמה, אדוני?

צבי גרזון: כמה מיליונים של שקלים.

רפי יהושע: אתה אל תדבר על סכומים.

יוני בן מנחם: אל תדבר בשם - -

מירי רגב: אתה אל תדבר על סכומים.

צבי גרזון: אני מדבר על "קול ישראל".

מירי רגב: רק על "קול ישראל", בואו נתחיל עם "קול ישראל".

צבי גרזון: אני מדבר על "קול ישראל".

כרמל שאמה-הכהן: מה הצעתך לסיכום?

מירי רגב: ההצעה שלי לסיכום היא שבעוד חודש תגיע לוועדת הכלכלה הצעה של משרד האוצר לאחר שישב עם רשות השידור – הצעה שהם בעצם מיישמים או יכולים להביא למצב שאזרחי המדינה שגרים בצפון ובדרום יוכלו לשמוע "קול ישראל".

מירי רגב: זה הכול, שיבואו עם הצעה.

מירי רגב: שיגידו, שומעים מצוין, אין בעיה – מעולה – הצדענו לימין, נלך הביתה; יבואו ויגידו, אכן יש בעיה, הצלחנו לפתור את זה ב-30 מיליון שקלים, ב-40 מיליון שקלים או בכלל, הצלחנו לפתור את זה בכך שהשאלנו ציוד מסין.

מירי רגב: מה אכפת לי מה, שייתנו לי פתרון לזה.

מירי רגב: הרי בסוף אנחנו נציגי הציבור.

מירי רגב: אותי לא מעניין כרגע מה יקרה ברפורמה.

מירי רגב: זה מעניין אותי כאזרחית וכחברת כנסת, אבל זה לא הדיון.

מירי רגב: אותי מעניין כרגע שאזרחים שפנו אליי, שגרים בצפון ובדרום, ואחת שנוסעת וגם אתה נוסע, תעשה לך עכשיו איזשהו הרגל - -

כרמל שאמה-הכהן: ביקור בסניף דימונה.

מירי רגב: לא, תיסע לא רק בדימונה, בכל מקום.

מירי רגב: תשמע כמה אתה שומע "קול ישראל".

מירי רגב: תגיד לי אם האיכות שלהם נראית לך, בעיקר כשמראיינים אותך על הצעת החוק שלך מול שר התמ"ת.

מירי רגב: כדאי שתשמע את זה.

יוני בן מנחם: זה לא רק רשת ב', זה כל הרשתות.

מירי רגב: כדאי שתשמע את זה, אי אפשר שישמעו את זה רק מי שגר בתל-אביב.

מירי רגב: איך יבחרו בך הפריפריה?

מירי רגב: פשוט שיביאו הצעה איך אזרחי המדינה בצפון ובדרום ישמעו – זה הכול, למה אנחנו צריכים להתערב בזה?

מירי רגב: שילך האוצר, שיבוא עם איזושהי הצעה, הוא באמת בעל המאה ובעל הדעה.

מירי רגב: תבוא הצעה – הוא יציג את זה בעוד חודש.

מירי רגב: זה הדבר הנכון ביותר.

מיכאל מירו: לפני שצריך לבוא בהצעה שישחררו אותנו מכבלי הרפורמה הזאת כי בסך הכול מה שאתם עושים, אתם לוקחים אותנו כבני ערובה - -

מירי רגב: להזמין אותם לפה זה להרוג את העניין הזה.

מיכאל מירו: - - בדיוק כמו שעשו בשירותי הכיבוי.

צבי גרזון: הרפורמה הזאת תביא לחיסול השידור הציבורי, היא תהרוס את השידור הציבורי.

צבי גרזון: אין ספק בכך.

צבי גרזון: עשו את זה כמה קרייריסטים שמה שמעניין אותם זה לגזור קופון ולהרוס את השידור הציבורי.

מירי רגב: לאה, תאמיני לי, אל תהרגי את הדבר הזה עם הנגב והגליל.

קריאות: - - -

צבי גרזון: כמה אנסו אותנו.

צבי גרזון: אנסו אותנו.

מירי רגב: שילכו וידברו עם הנגב והגליל.

מירי רגב: האוצר יודע כמה כסף הוא נתן.

מירי רגב: אם הוא נתן לנגב והגליל - - -

קריאות: - - -

צבי גרזון: שנתיים, והרשות לא תחיה אחרי זה.

כרמל שאמה-הכהן: חברים, דבר אופרטיבי שאפשר להוציא מהדיון הזה.

כרמל שאמה-הכהן: אני מבקש מהנהלת הוועדה לקבוע לשבוע הראשון של פברואר דיון בהשלמת החקיקה של הרפורמה ברשות השידור.

לאה ורון: אולי במסגרת הדיון הזה - -

כרמל שאמה-הכהן: במסגרת הדיון הזה גם נלבן את הסוגיה של תקצוב המשדרים.

מירי רגב: אבל זה חייב להיות כנושא פתיח, אחרת - - - הרפורמה זה לא יהיה.

כרמל שאמה-הכהן: עוד סעיף לסדר היום באותו יום – המשך דיון של חברת הכנסת רגב וחבר הכנסת מג'אדלה בעניין המשדרים.

מירי רגב: מה המשך הדיון?

מירי רגב: מה צריך להיות בדיון הזה?

כרמל שאמה-הכהן: קבעתי לך לשבוע הראשון של פברואר את ההשלמה של הרפורמה ברשות השידור.

כרמל שאמה-הכהן: נשארו שם עוד 4-3 סעיפים, לדעתי, כדי לסיים את הרפורמה.

כרמל שאמה-הכהן: במסגרת הזאת עד אז האוצר ומשרד ראש הממשלה - -

יוני בן מנחם: איזה סעיפים נשארו?

יוני בן מנחם: חתמו על ההסכם של הרפורמה, הוא חתום.

כרמל שאמה-הכהן: אני מדבר על חקיקה.

יוני בן מנחם: אה, על חקיקה.

כרמל שאמה-הכהן: במסגרת הזאת עד אז יכינו הצדדים השונים, האוצר, רשות השידור, משרד ראש הממשלה, איך הם רואים את הפתרון של המשדרים.

כרמל שאמה-הכהן: יכול להיות שהאוצר יגיד שזה בתוך הרפורמה, ויכול להיות - -

קריאה: הוא כבר אמר.

אתי בנדלר: איך בתוך הרפורמה – אתה צריך להגדיר איך הרפורמה תביא, בתוך איזה פרק זמן, לשיפור השידור.

אפרים מלכין: בתוך הרפורמה יש הסכם מימון מאוד מפורט שמתפרס על גיליונות רבים של אקסל ושורות רבות ומפרט - -

קריאות: בלי למכור נכסים.

אפרים מלכין: - - מה יהיו חובות הרשות.

אפרים מלכין: זה מתחלק לשני אלמנטים עיקריים של חובות רשות להפקות תוכן שזה אמור לעלות בהדרגה, וגם במהלך התקופה – כספים שהוא אמור להוציא על רכישת טכנולוגיות כשלאורך כל תקופת הרפורמה זה אמור להיות בסביבות 300 מיליון שקל.

אפרים מלכין: 400?

רן אפרתי: אפי, יש פה נציג הסתדרות – הוא אומר לך, בלי למכור נכסים.

רן אפרתי: שתדע רק, שתהיה בעניין.

צבי גרזון: אם אתם מוכרים נכסים זאת לא הרפורמה שחתמנו עליה.

צבי גרזון: נתחיל לדבר על רפורמה חדשה.

קריאה: אם אתה רוצה לפתוח את הרפורמה אז תגיד שאתה רוצה לפתוח את הרפורמה.

אפרים מלכין: אפשר בהקשר לדברים של חברת הכנסת?

אפרים מלכין: הרשות היא תאגיד סטטוטורי.

אפרים מלכין: יש לה חוק משלה שמגדיר את המחויבויות לה ואת ההכנסות שלה.

אפרים מלכין: היא לא קשורה למשרד האוצר.

אפרים מלכין: המחוקק מלכתחילה הפריד אותה ממשרד האוצר כדי שהיא תהיה נפרדת.

אפרים מלכין: בהתאם להצעתך, מחר ביטוח לאומי יגיד שהוא רוצה לשדרג את מערכת המחשוב שלו וגם לחייב את משרד האוצר עוד ואת הרשות לניירות ערך.

מירי רגב: אני לא אפתח איתך את הדיון הזה, אבל אם אתה לא רוצה להתערב, אז אל תתערב בכלום.

אפרים מלכין: אני רק רוצה - -

מירי רגב: בכלום אל תתערב ברשות השידור.

מירי רגב: תן להם לעבוד לבד - -

אפרים מלכין: יש חוק - - -

קריאה: גם לא בשכר ולא בתקנים - -

אפרים מלכין: אבל את חוקקת את החוק.

מיכאל מירו: אבל אל תתערב בדרגות של עובדים.

מיכאל מירו: אתם מתערבים בדרגות של עובד בודד.

מירי רגב: האמת היא שלא אני חוקקתי את כל החוקים.

מירי רגב: יכול להיות שזה היה נראה אחרת אם היה לי גם - - -

אפרים מלכין: הכנסת היא זאת שחוקקה את החוק.

מיכאל מירו: אפי, אבל אתם מתערבים אפילו בדרגות של עובד בודד.

מיכאל מירו: נראה לך סביר?

אפרים מלכין: אנחנו מתערבים במה שהחוק מגדיר לנו שאנחנו חייבים וצריכים להתערב.

מיכאל מירו: סליחה, אתם פורצים למקומות שאסור לכם.

מיכאל מירו: אז בבקשה, שיבוא היועץ המשפטי לממשלה ויגיד שמשרד האוצר פועל לא - - -

מיכאל מירו: אני אודה - - -

מירי רגב: כבוד היושב ראש, אני מודה לך על הסיכום הזה.

מירי רגב: אני בכל זאת מביעה את עמדתי שאני לא רוצה לקשור את זה לרפורמה - -

כרמל שאמה-הכהן: תתחילי לדחוף את האוצר.

מירי רגב: אל תדאג, יגיע גם מכתב לראש הממשלה בעקבות הדיון הזה שבו אני אגיד שקבענו דיון.

מירי רגב: אני מתכוונת להמשיך לפעול בעניין.

מירי רגב: בכל זאת אני חושב שאנשי הפריפריה הם אזרחים – אמנם סוג ב' – אבל מותר גם להם - -

כרמל שאמה-הכהן: חלילה.

מירי רגב: - - גם להם מותר לשמוע רדיו איכותי.

מירי רגב: אני אומרת שוב, אם לא נפריד את הדיון הזה ולא ניתן לזה עדיפות, זה לא יקרה.

מירי רגב: התפקיד שלנו, וגם כאחת שמכירה את היושב ראש אנחנו צריכים להוביל מהלך שאנשי הפריפריה יוכלו לשמוע "קול ישראל" לא פחות ולא יותר מאשר "גלי צה"ל".

כרמל שאמה-הכהן: תודה רבה.

כרמל שאמה-הכהן: הדיון נעול.